2017.gada Noteikumi Nr.

Rīgā (prot. Nr. .§)

**Grozījumi Ministru kabineta 2009.gada 22.decembra noteikumos Nr.1517 „ Noteikumi par ģimenes valsts pabalsta un piemaksas pie ģimenes valsts pabalsta par bērnu invalīdu apmēru, tā pārskatīšanas kārtību un pabalsta un piemaksas piešķiršanas un izmaksas kārtību”**

*Izdoti saskaņā ar Valsts sociālo pabalstu likuma*

*6.panta trešo un ceturto daļu, 15.panta pirmo daļu,*

*16.panta pirmo daļu un 17.panta pirmo un otro daļu*

1. Izdarīt Ministru kabineta 2009.gada 22.decembra noteikumos Nr.1517 „Noteikumi par ģimenes valsts pabalsta un piemaksas pie ģimenes valsts pabalsta par bērnu invalīdu apmēru, tā pārskatīšanas kārtību un pabalsta un piemaksas piešķiršanas un izmaksas kārtību” (Latvijas Vēstnesis, 2009, 203.nr.; 2010, 77.nr.; 2013, 148.nr.) šādus grozījumus:
	1. Aizstāt norādē, uz kāda likuma pamata noteikumi izdoti, skaitļus un vārdus "6.panta trešo daļu, 15.panta pirmo un otro daļu" ar skaitļiem un vārdiem "6.panta trešo un ceturto daļu, 15.panta pirmo daļu".
	2. Izteikt noteikumu nosaukumu jaunā redakcijā:

„Noteikumi par ģimenes valsts pabalstu un piemaksām pie ģimenes valsts pabalsta”.

* 1. Izteikt noteikumu 1. punktu šādā redakcijā:

„1. Noteikumi nosaka ģimenes valsts pabalsta (turpmāk – pabalsts), piemaksas pie ģimenes valsts pabalsta par divu un vairāk bērnu no viena līdz 20 gadu vecumam audzināšanu un piemaksas pie ģimenes valsts pabalsta par bērnu invalīdu (turpmāk abas kopā – piemaksa) apmēru, tā pārskatīšanas kārtību, kā arī pabalsta un piemaksas piešķiršanas un izmaksas kārtību.”.

* 1. Papildināt noteikumus ar jaunu 2.1 punktu šādā redakcijā:

„2.1 Piemaksu pie ģimenes valsts pabalsta par divu un vairāk bērnu no viena līdz 20 gadu vecumam audzināšanu piešķir:

2.1.1 vienam no bērna vecākiem, kurš audzina divus un vairāk bērnus no viena līdz 20 gadu vecuma sasniegšanas dienai;

2.2.1 bērna aizbildnim vai adoptētājam – no aizbildnības vai adopcijas nodibināšanas dienas, ja bērns sasniedzis viena gada vecumu un persona audzina vēl vismaz vienu bērnu vecumā no viena līdz 20 gadu vecuma sasniegšanas dienai;

2.3.1 personai, kura faktiski audzina bērnu, tai skaitā audžuģimenei, – no dienas, kad pieņemts bāriņtiesas lēmums par pabalsta izmaksāšanu personai, kura faktiski audzina bērnu, ja bērns sasniedzis viena gada vecumu un persona audzina vēl vismaz vienu bērnu vecumā no viena līdz 20 gadu vecuma sasniegšanas dienai.”.

* 1. Papildināt 3.punktā aiz vārda „Piemaksu” ar vārdiem „pie ģimenes valsts pabalsta par bērnu invalīdu”.
	2. Papildināt noteikumus ar jaunu 7.1 punktu šādā redakcijā:

„7.1 Par otro bērnu pabalsts ir 2 reizes, par trešo bērnu — 3 reizes, bet par ceturto un nākamajiem bērniem — 4,4 reizes lielāks nekā par pirmo bērnu ģimenē.”.

* 1. Papildināt noteikumus ar jaunu 7.2 punktu šādā redakcijā:

„7.2 Piemaksas pie ģimenes valsts pabalsta par divu un vairāk bērnu no viena līdz 20 gadu vecumam audzināšanu apmērs par diviem bērniem ir 10 *euro* mēnesī, par trīs bērniem ir 66 *euro* mēnesī. Par katru nākamo bērnu piemaksas apmērs ir par 50 *euro* mēnesī lielāksnekā par iepriekšējo kopējo audzināmo bērnu skaitu ģimenē.”.

* 1. Papildināt 8.punktā aiz vārda „Piemaksas” ar vārdiem „pie ģimenes valsts pabalsta par bērnu invalīdu”.
	2. Izteikt 10.1.1.4.apakšpunktu šādā redakcijā:

„tālruņa numurs, elektroniskā pasta adrese vai oficiālā elektroniskā adrese (ja personai ir aktivizēts oficiālās elektroniskās adreses konts);”.

* 1. Izteikt 10.1 punktu šādā redakcijā:

„Šo noteikumu 10.punktā minēto pieprasījumu Valsts sociālās apdrošināšanas aģentūrā var iesniegt arī portālā [www.latvija.lv](http://www.latvija.lv), elektroniska dokumenta formā atbilstoši normatīvajiem aktiem par elektronisko dokumentu noformēšanu vai elektroniski, izmantojot oficiālo elektronisko adresi, bet, ja nav aktivizēts oficiālās elektroniskās adreses konts, tad ar elektroniskā pasta starpniecību, vai nosūtīt pa pastu.”.

* 1. Papildināt 14.punkta pirmajā teikumā aiz vārdiem „izlaiduma klasēs izglītojamajiem” ar komatu un vārdiem „ kuri iegūst vidējo izglītību”.
	2. Izteikt 20.punkta otro teikumu šādā redakcijā:

„20. Izlaiduma klasēs izglītojamajiem, kuri iegūst vidējo izglītību, pabalsta izmaksu pārtrauc ar 1.jūliju.”.

* 1. Papildināt noteikumus ar jaunu 31.punktu šādā redakcijā:

„31. Šo noteikumu 1., 2.1, 7.2, punktā minētais regulējums attiecībā uz piemaksu pie ģimenes valsts pabalsta par divu un vairāk bērnu no viena līdz 20 gadu vecumam audzināšanu stājas spēkā 2018.gada 1.martā.”.

* 1. Papildināt noteikumus ar jaunu 32.punktu šādā redakcijā:

„32. Šo noteikumu 10.1.1.4.apakšpunkts un 10.1 punkts attiecībā uz oficiālās elektroniskās adreses lietošanu stājas spēkā 2018.gada 1.jūnijā.”.

1. Noteikumi stājas spēkā 2018.gada 1.janvārī.

Ministru prezidents M.Kučinskis

Labklājības ministra vietā

veselības ministre A.Čakša

13.12.2017. 10:58

669

I.Celmiņa,

67021615, Inese.Celmina@lm.gov.lv